
	[bookmark: nev]LEHOCZKY ESZTER JUDIT
Emberi Erőforrás
BA, 3. félév
Budapesti Gazdasági Főiskola
Pénzügyi és Számviteli Kar
	






Témavezető:
	Dr. Király Gábor
egyetemi docens, BGF PSZK




Szimbolikus küzdelem

Kulcsszavak: Játékok, Ingyenesség, Nyereség, Pénz
A virtuális technikai fejlődés számos lehetőséget biztosít számunkra, hogy a szabadidőnket különböző szórakoztató tevékenységekkel töltsük el. Ezek közül a játékok képviselik az egyik legjelentősebb tábort, amelyről joggal kijelenthetjük, hogy sokunk életének jelentős részét képezik.
Manapság megerőltetés nélkül találunk ingyenes hozzáférhető játékokat. Sokszor eltűnődtem azon, hogy a vállalatoknak, különböző játékfejlesztő cégeknek miért éri meg ezeket a játékokat kifejleszteni és üzemeltetni, hiszen mindkettő jelentős költségekkel jár együtt. Ezek fedezését különböző forrásokból állítják elő, de az alapjukat, a játékosok által kifizetett összegek képezik.
A dolgozatomban arra keresem a választ, hogy mik azok a különböző stratégiák, amelyekkel képesek játékosok ezreit rávenni arra, hogy fizessenek az ingyenes játékokért, mellyel olykor képesek elképesztően magas profitot termelni.
Ez a témakör remekül példázza a pszichológia és a gazdaság (illetve informatika) összeházasítását.
Az első nagyobb egységben, a játék iránti elköteleződés fogalmát, és kialakítását mutatatom be. A következő részben az erre épülő játékmechanizmusokat ismertetem, amelyek biztosítják a hosszú távú érdeklődés fenntartását. Ezután rátérek az ingyenesség témakörére, melyben részletezem a különböző ingyenességi modelleket kiemelve azokat, amik játékok világában is előfordulnak. Az utolsó fejezet a kísérletemről szól, amelyben a gyakorlatban is megvizsgálom a játékosok pénzbeli értékelését a megvásárolható játékelőny iránt, különböző játékhelyzetekben.



